રાજયભરમાં ખળભળાટ મચાવનારા બિટકોઇન કેસમાં આરોપી કિરીટ પાલડિયાની જામીનઅરજીનો સખત વિરોધ કરતાં સીઆઇડી ક્રાઇમ તરફથી સ્પેશ્યલ પબ્લીક પ્રોસીકયુટરે મહત્વની દલીલો કરતાં જણાવ્યું હતું કે, આરોપી કિરીટ પાલડિયા આ કેસના સહઆરોપીઓ સાથે બિટકોઇનના સમગ્ર કાવતરામાં પહેલેથી સામેલ હતો અને તેની વિરૂધ્ધ ટેકનીકલ પુરાવા તપાસ દરમ્યાન પ્રાપ્ત થયા છે, તેથી આ કૌભાંડમાં આરોપી પાલડિયાની સક્રિય ભૂમિકા અને ગુુનાની ગંભીરતા પ્રસ્થાપિત થઇ છે. તા. ૧૧મી ફેબ્રુઆરીએ ફરિયાદી શૈલેષ ભટ્ટના અપહરણના ગુનાને અંજામ આપવા આરોપી કિરીટ પાલડિયાની આ કેસના સહઆરોપી કેતન પટેલ, આરોપી પીઆઇ અનંત પટેલ સાથે મુલાકાતની યોજના કયારે બનાવી અને કોની મદદથી તે યોજાઇ તે સહિતની માહિતીનો પાલડિયાની તપાસમાં ચોંકાવનારો ખુલાસો થયો હતો અને તેના આધારે જ કેસમાં મહત્વના પુરાવાઓ તપાસનીશ એજન્સીએ મેળવ્યા હતા.